5.pielikums

Olaines novada pašvaldības domes

2024.gada 28.februāra nolikumam Nr.NOL3/2024

“Olaines novada bērnu un jauniešu nometņu projektu konkursa nolikums”

**Līgums par Olaines novada pašvaldības līdzfinansējuma piešķiršanu**

**nometnes “\_\_\_\_\_\_\_\_\_\_\_\_\_\_\_\_” organizēšanai**

Olainē Datums skatāms laika zīmogā

 **Olaines novada pašvaldība**, reģistrācijas Nr. 90000024332, juridiskā adrese: Zemgales iela 33, Olaine, Olaines novads, LV-2114, tās izpilddirektora Ģirta Batraga personā, kas rīkojas saskaņā ar Olaines novada pašvaldības darba reglamenta 59.punktu, Olaines novada pašvaldības nolikumu un Pašvaldību likuma 22 panta pirmās daļas 7. un 12.punktu, turpmāk – Pašvaldība, no vienas puses, un

 **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, turpmāk – Finansējuma saņēmējs, no otras puses,

Pašvaldība un Finansējuma saņēmējs kopā turpmāk – Puses, pamatojoties uz Olaines novada pašvaldības domes 2024.gada 28.februāra nolikumu Nr.NOL3/2024 “Olaines novada bērnu un jauniešu nometņu projektu konkursa nolikums” un Olaines novada pašvaldības rīkojumu Nr. \_\_\_\_\_, noslēdz šādu līgumu, turpmāk – Līgums:

1. **Līguma priekšmets**
	* + 1. Pašvaldība piešķir līdzfinansējumu un Finansējuma saņēmējs organizē dienas vai diennakts nometni “\_\_\_\_\_\_\_\_\_\_\_\_\_\_\_\_\_\_” no … līdz …, 20 (divdesmit) dalībniekiem vecumā no … līdz … gadiem, kuri ir Olaines novada izglītības iestāžu skolēni vai Olaines novadā deklarētie bērni un jaunieši, turpmāk – Nometne, saskaņā ar šim Līgumam pievienoto Nometnes programmu (1.pielikums) un Nometnes budžetu (2.pielikums). Līguma pielikumi ir neatņemamas Līguma sastāvdaļas.
2. **Līdzfinansējuma summa un norēķinu kārtība**
3. Pašvaldība Līguma 1.punktā noteiktās Nometnes organizēšanai piešķir līdzfinansējumu (turpmāk – Finansējums) Finansējuma saņēmējam par 20 (divdesmit) dalībniekiem, kas ir Olaines novadā deklarētie bērni un jaunieši vai Olaines novada izglītības iestāžu skolēni, **EUR 000,00** (… *euro* … *centi*) apmērā (turpmāk – Finansējums).
4. Pašvaldība veic avansa maksājumu 30 % apmērā no Finansējuma jeb **EUR** **000,00** (…*euro* … centi) apmērā 5 (piecu) darba dienu laikā pēc Līguma parakstīšanas un rēķina saņemšanas, ieskaitot to Finansējuma saņēmēja Līguma 7.punktā norādītajā kredītiestādes norēķinu kontā.
5. Atlikušo Finansējuma daļu, kuras apmērs ir atkarīgs no dalībnieku skaita un ir ne vairāk kā **EUR** **000,00** (… *euro* … centi) apmērā no Finansējuma, Pašvaldība samaksāFinansējuma saņēmējam pēc tam, kad Pašvaldība ir saņēmusi un saskaņojusi Nometnes atskaiti un dalībnieku sarakstu, kas sastādīti saskaņā ar Olaines novada bērnu un jauniešu vasaras nometņu projektu konkursu, 15 (piecpadsmit) darba dienu laikā pēc rēķina saņemšanas, ieskaitot to Finansējuma saņēmēja norādītajā kredītiestādes norēķinu kontā.
6. Par katru Nometnes dalībnieku, kurš ir daudzbērnu ģimenes bērns, Pašvaldība veic papildus maksājumu Finansējuma saņēmējam 50% apmērā no konstantā finansējuma, kas noteikts 2024.gada 28.februāra Olaines novada pašvaldības nolikuma Nr. NOL3/2024 “Olaines novada bērnu un jauniešu nometņu projektu konkursa nolikums” 17.punktā, un sastāda EUR 0,00 (… *euro* … centi) dienā vai diennaktī.
7. **Pušu tiesības un pienākumi**
8. Finansējuma saņēmēja pienākumi:
	1. īstenot Nometni atbilstoši iesniegtajam pieteikumam, šim Līgumam un Latvijas Republikā spēkā esošo normatīvo aktu prasībām, tai skaitā vismaz 3 (trīs) darba dienas pirms Nometnes darbības uzsākšanas saskaņot Nometnes darbību saskaņā ar Ministru kabineta 2009.gada 1.septembra noteikumu Nr. 981 “Bērnu nometņu organizēšanas un darbības kārtība” V. daļu;
	2. ievērot Valsts izglītības satura centra izdotās vadlīnijas nometņu organizētajiem;
	3. izlietot Finansējumu tikai Nometnes budžetā norādīto izdevumu segšanai;
	4. saskaņot ar Pašvaldību jebkuras izmaiņas, kas radušās Nometnes organizēšanas gaitā;
	5. iesniegt Pašvaldībai Nometnes saturisko un finanšu atskaiti 15 (piecpadsmit) darba dienu laikā pēc Nometnes noslēguma;
	6. kopā ar atskaiti iesniegt Pašvaldībā Finansējuma izlietojumu pamatojošo dokumentu kopijas (līgumus, aktus, rēķinus, maksājumu uzdevumus u.c.), kā arī Nometnes dalībnieku sarakstu, tajā norādot katra nometnes dalībnieka vārdu, uzvārdu un personas kodu;
	7. neizlietoto Finansējumu daļu 10 (desmit) darba dienu laikā pēc Līgumā noteiktā izpildes termiņa beigām pārskaitīt Līgumā norādītajā Pašvaldības kredītiestādes norēķinu kontā;
	8. 10 (desmit) darba dienu laikā atmaksāt Pašvaldībai Finansējumu pilnā apmērā, ja Pašvaldība konstatējusi Līguma nosacījumu pārkāpumus un par tiem rakstveidā paziņots Finansējuma saņēmējam;
	9. visos ar Nometni saistītajos paziņojumos un reklāmās sniegt norādi par Pašvaldības finansiālu atbalstu Nometnei.
9. Finansējuma saņēmējam ir tiesības, iepriekš saskaņojot ar Pašvaldību, veikt Finansējuma izlietojuma izmaiņas Nometnes budžeta pozīciju ietvaros, nepalielinot Finansējuma apmēru.
10. Pašvaldībai ir tiesības:
	1. kontrolēt Finansējuma izlietošanu saskaņā ar Līguma noteikumiem;
	2. pieprasīt Finansējuma saņēmējam maksājumu pamatojošo dokumentu kopijas (līgumus, aktus, rēķinus, maksājumu uzdevumus u.c.) par Nometnes organizatora (vecāku iemaksām vai citiem finansējuma avotiem) Finansējuma izlietojumu;
	3. lauzt Līgumu un pieprasīt Finansējuma atmaksāšanu pilnā apmērā, ja Finansējuma saņēmējs:
		1. nav izpildījis Līguma 6.1. apakšpunktā noteikto;
		2. Finansējumu nav izmantojis Nometnes budžetā paredzētajiem izdevumiem;
		3. nav veicis vai ir patvaļīgi izmainījis Līgumā noteikto aktivitāšu, uzdevumu vai nosacījumu izpildi, nesaskaņojot tās ar Pašvaldību;
		4. Finansējuma izlietojumā nav ievērojis Latvijas Republikā spēkā esošo normatīvo aktu prasības;
		5. novēloti iesniedzis saturisko un finanšu atskaiti.

1. **Pušu atbildība**
2. Finansējuma saņēmējs ir atbildīgs par Finansējuma izlietojumu un par Nometnes norisi kopumā, tai skaitā atbilstoši Latvijas Republikā spēkā esošajiem normatīvajiem aktiem.
3. Ja Pašvaldība noteiktajos termiņos un apjomā nav pārskaitījusi Finansējumu Finansējuma saņēmējam, Finansējuma saņēmējs ir tiesīgs pieprasīt līgumsodu 0,1% apmērā no savlaicīgi nesamaksātās Finansējuma daļas par katru kavējuma dienu, bet ne vairāk kā 10% no tā.
4. Ja Finansējuma saņēmējs neveic Līgumā pielīgtās saistības, tai skaitā laikus neiesniedz Nometnes finanšu un saturisko atskaiti, tad Pašvaldībai ir tiesības pieprasīt līgumsodu 0,1% apmērā no Finansējuma saņēmējam pārskaitītā Finansējuma apjoma par katru kavējuma dienu, bet ne vairāk kā 10% no tā.
5. Finansējuma saņēmējs nedrīkst nodot Līgumā noteikto saistību izpildi trešajām personām bez Pašvaldības rakstiskas piekrišanas. Puses apliecina, ka pildot Līgumā noteiktās saistības apstrādās (t.i. jebkurus ar personas datiem veiktas darbības, ieskaitot datu vākšanu, reģistrēšanu, ievadīšanu, glabāšanu, sakārtošanu, pārveidošanu, izmantošanu, nodošanu, pārraidīšanu un izpaušanu, bloķēšanu vai dzēšanu) fizisko personu datus (t.i. jebkāda informācija, kas attiecas un identificētu vai identificējamu fizisko personu) saskaņā ar Eiropas Parlamenta un Padomes 2016.gada 27.aprīļa Regulu Nr. 2016/679 par fizisku personu aizsardzību attiecībā uz personas datu apstrādi un šādu datu brīvu apriti un ar ko atceļ Direktīvu 95/46/EK (Vispārīgā datu aizsardzības regula) un citiem normatīvajiem aktiem personas datu aizsardzības jomā.
6. Puses apliecina, ka Līguma ietvaros fizisko personu datu apstrāde tiks veikta tikai Līgumā noteiktajiem mērķiem un tikai tiem nepieciešamajā apjomā, ievērojot personas datu apstrādes un aizsardzības noteikumus saskaņā ar fizisko personu datu apstrādi un aizsardzību reglamentējošajiem normatīvajiem aktiem. Puse, kura pārkāpj Līguma 4.5. punktā noteikto ir pilnā mērā atbildīga par pārkāpuma radītajām sekām saskaņā ar Latvijas Republikā spēkā esošajiem normatīvajiem aktiem.
7. **Strīdu izskatīšanas kārtība**
8. Visus strīdus un domstarpības, kas ro Pusēm rodas Līguma izpildes gaitā, Puses cenšas atrisināt, savstarpēji vienojoties pārrunu ceļā. Ja Puses nevar vienoties divu nedēļu laikā, strīds tiek risināts Latvijas Republikā spēkā esošajos normatīvajos aktos noteiktajā kārtībā Latvijas Republikas tiesā.
9. **Noslēguma noteikumi**
10. Līgums stājas spēkā ar parakstīšanas brīdi un ir spēkā līdz saistību pilnīgai izpildei.
11. Līguma grozījumi un papildinājumi stājas spēkā un kļūst par Līguma neatņemamu sastāvdaļu tikai pēc to rakstiskas noformēšanas un abpusējas parakstīšanas.
12. Līgums sagatavots uz četrām lapām, divos identiskos eksemplāros ar vienādu juridisku spēku, no kuriem viens eksemplārs glabājas pie Finansējuma saņēmēja, otrs − pie Pašvaldības.
13. Līgumam ir šādi pielikumi:
	1. 1.pielikums – nometnes “\_\_\_\_\_\_\_\_\_\_\_\_\_” programma uz trīs lapām;
	2. 2.pielikums – nometnes budžets uz vienas lapas.
14. **Pušu rekvizīti un paraksti**

|  |  |
| --- | --- |
| Pašvaldība:**Olaines novada pašvaldība**Reģ.Nr.900000024332Zemgales iela 33, Olaine,Olaines novads LV-2114AS SwedbankKonts: LV34HABA0551036014438Kods: HABALV22E-pasts: pasts@olaine.lvTālrunis: 20178620, 22318183Izpilddirektors\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_Ģ. Batrags | Finansējuma saņēmējs:**Nosaukums**Reģ.Nr. Adrese:Banka:Konts: Kods: E-pasts: Tālrunis: Amats\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_V. Uzvārds  |